‏د ترکیې د خیرپال ولس ۵۰۸ ټنه د خوراکی او غیر خوراکی توکو مرسته، چې څو ورځې وړاندې له ترکیې په رېل ګاډی کې راروانه شوې وه؛ نن د جمادی الاولی پر ۱۲مه هرات ولایت ته له رارسېدو وروسته په تور غونډۍ بندر کې افغانی سرې میاشتې ته وسپارل شوه. په سپارل شوې مرسته کې د غیر خوراکی ‏توکو ترڅنګ ټولټال ۲۲۲ ټنه خوراکی توکی شامل دی، چې په کې اوړه، غوړی، وریژې، لوبیا، دال، نخود، بوره، روب، زیتون، مکرونی، تور چای، د سوپ اوړه، مربا، بسکیټ او نور توکی شتون لری. یاده مرسته به د هرات ولایت په زلزله ځپلو کورنیو او له پاکستانه په راستنو شویو ګډوالو ووېشل شی.